钦定古今图书集成/方舆汇编/职方典/第1464卷 > 云南府祠庙考 通志州县志合载
## 钦定古今图书集成/方舆汇编/职方典/第1464卷 > 云南府祠庙考 通志州县志合载

本府。〈昆明县附郭。〉

风云雷雨山川坛　在府城东。明洪武元年，令天下郡县置山川坛。六年，定风云雷雨及境内山川、城隍三主，共为一坛。春、秋二仲上巳日祭。各郡县同。

社稷坛　在府城西。明洪武元年，令天下郡县置社稷坛，祭以少牢，春、秋二仲上戊日祭。各郡县同。

郡邑厉坛　在府城北。明洪武二年，令郡县立厉坛，每岁清明日、孟秋望日、孟冬朔日祭，无祀鬼神，各郡县皆同。在府州曰“郡厉” ，在县曰“邑厉。” 城隍庙　在府治西南。明洪武二年，令有司祭城隍，仍前代礼。府封威灵公，州封灵佑侯，县封显佑伯。三年，改今称。庙三楹。中祀云南省都城隍之神，左祀云南府城隍之神，右祀“昆明县城隍之神。”

旗纛庙　旧在府治南。康熙三十年，总督范承勋、巡抚王继文新建于总督箭道后。每岁春用惊蛰日，秋用霜降日，以督标中营副将主祭，抚标及城守各营将官陪祭。

关帝庙　：在府城南。每春秋丁祭后，择吉以云南府知府主祭、同知、通判陪祭。其外府、州、县者，即以本地方官致祭。

文昌祠　。在府城西门外，有司以时致祭。武侯祠　。在府城五华山，有司以时致祭。“报功祠　” ，原建咸阳王庙，祀元赛典赤黔宁王。

庙祀明沐、英二庙俱在府治南，春秋致祭。

皇清康熙三十年，总督范承勋、巡抚王继文等《捐赀》。

改迁于府东重关内，合二王之庙为一，易今名“三忠祠　” 旧在地藏寺前石虎冈路侧，祀明翰林学士王袆、刑部尚书吴云，春秋致祭。后毁。康熙三十一年，总督范承勋、巡抚王继文同司道、府、县各官新建，移于城东重关内。同列

咸阳王庙　在府治西，祀元平章赠咸阳王赛典赤。

黔宁王庙　在府治西。祀明西平侯沐英，追封黔宁王，载诸《祀典》。其南建昭灵观，以典庙事。定远王庙　在黔宁王庙东。王名晟，英之子，有勋劳，故祀之。

傅公祠　：在府治南，祀明初征南大将军颍国公傅友德，春、秋二祭。

崇德祠　在书院后。明建，祀布政使张綋，巡抚御史樊莹，巡抚都御史王恕、顾应祥，今俱废。三贤祠　在府城东金马寺左。巡抚陈用宾建，祀汉谏议大夫王褒，明佥事刘寅，修撰杨慎。太史祠　在府治西高峣村，祀明杨庄介公慎。万历中，布政刘之龙建，按察使庄祖诰、黄似华重修，久废。康熙二十八年，总督范承勋重建，春秋致祭。

董公祠　在府治东，祀知府董复。

郭公庙　在府治东广备仓。祀知府郭镇。俗呼“仓神。”

孝子庙　在府治南，今废。

节妇祠　在城隍庙右

东岳庙　在府城东

南岳庙　在府城东南

中岳庙　在云津桥南

西岳庙　在府城西

北岳庙　在小泽口

晏公庙　在府南二十里，临于滇池上。

五灵庙　在府城南门内。祀唐葛、周三真君及崇宁至道真君、清源妙道真君，合称“五灵。” 按崇宁真君即关壮缪，清源真君即隋嘉州太守赵昱。其唐葛、周三真君，相传为周厉王时三谏官，弃官游吴仙去者。又有蜀汉镇东将军赵云，亦附祀于庙，别称为“碧山土主。”

五显庙　在府城东门外。

三圣庙　在府治南

大灵庙　在城隍庙东，即土主庙。神为摩诃迦罗蒙氏城，滇时建庙，其像乃蜀匠罗都道太所造。有天竺僧菩提巴坡，以秘咒丹书纳像中，复以手中菩提念珠一枚，种之庭前成树焉。其神屡著灵异，滇人奉为土神，村邑处处奉之，独在官渡者，灵异与府庙同。

金马山神庙　在府城东金马山麓。今移庙城中。

碧鸡山神庙　在府城西碧鸡山麓。

火神庙　有二：一在南教场，一在北教场。白马庙　在摆渡村，相传祀蜀汉靖侯庞统祠。山庙　在云津桥北岸。汉张公渤曾凿江以通水利，“郡人德之，为立祠。”

白龙庙　在府治南“菜海子。”

龙王庙　：在城西南罗汉山下。

忠烈庙　在晋宁州古土城内，祀晋宁州刺史李毅之女秀，唐开元中赐庙额。按《明一统志》：“惠帝时，五苓蛮寇宁州。毅卒，其女明达有父风，众推领州事，奖励将士，婴城固守，伺蛮稍怠，出军击走之。”

姚岳庙　在晋宁州西十五里，临滇池。

“清浊福邦盐泉神祠　。” 在安宁州善政坊《富民县》。

风云雷雨山川坛　在城南一里许。

社稷坛　：在城南二里。

邑厉坛　在城北二里

城隍庙　在城内东南隅。

关帝庙　在城南一里

土主庙　在城西北三里。

南岳庙　在城外文昌祠右。后有峻阁，三面皆窗，高可瞩远。

东岳庙　在城北一里许。

文昌祠　在学宫左

魁神祠　在文昌祠前

宜良县

风云雷雨山川坛　在城南二里。

社稷坛　：在城北二里。

邑厉坛　在城东门外三里许。

城隍庙　：在城东门外，岁久朽敝，邑令高士朗。

捐俸重修，刻以木像，并制衣冠仪仗，庙貌一新。“关帝庙　” 在城南门内。

东岳庙　在城东门内

土主庙　凡三：一在城西门外，一在城东门外，一在城南门外王旗营。

三官庙　在城北西山村。

八蜡庙　在城西左卫营。

白马庙　凡二，一在城东南三里，一在城西北六里。

龙王庙　，凡二：一在城东南六里，大赤江东岸；一在汤池，以春秋二仲逢辰日祭。

文昌祠　在城内儒学左，明万历间迁建。魁神祠　在儒学右。康熙三十一年，知县龙灿、学正李长庚同建。

嵩明州

“风云雷雨山川坛　” 在城西门外。

社稷坛　：在州城南门外。

邑厉坛　在城东丹凤桥外。

城隍庙　在城内南隅

关帝庙　：在城内西隅。

文昌祠　在学宫左

魁神祠　在文昌祠后

武侯祠　在城南门外，明时建。

皇清康熙二十四年，知州周德荣、学正赵之璜重修。

晋宁州

风云雷雨山川坛　在州城南二里。

社稷坛　在州城北二里。

邑厉坛　在州城北关外。

城隍庙　：在城南门内。

关帝庙　凡二：一在城北关外，一在州城内。龙王庙　在州城南门外，庙前有潭。

东岳庙　在州治东北

土主庙　在城西门外

文昌祠　在城内东北

皇清康熙三十年，新建。

孝节祠　在北关外，祀孝妇任氏等，今废。呈贡县。

风云雷雨山川坛　在城南一里。

社稷坛　：在城北一里。

邑厉坛　在城东一里

城隍庙　凡二，一在县治左，一在旧归化南。社神庙　凡三，一在县西南，一在狗街子，一在旧归化左。

北山君庙　，在县治东一里。蒙氏僭封景帝神二十有四，此其一也。

关帝庙　在县治左

文昌祠　在县北三台山凤翥宫。

魁星祠　在县西南古城村。

七公祠　在县南门。祀明巡抚周嘉谟、参政李作舟、知府彭宪、通判许报国、署印通判周令德、知县田一井、典史尹相汤。

报德祠　凡二：一在旧归化北，祀明知县夏可渔；一在安江村，祀明知县刘大缙。

谷神祠　在县境各村，俱祀之。

安宁州

风云雷雨山川坛　在城南一里。

社稷坛　：在城北二里。

邑厉坛　在城北二里

城隍庙　“在养济院左。”

关帝庙　：在州南门外。康熙二十二年，知州朱承命重建。

南岳庙　在关帝庙右。明洪武间，戍丁傅氏兄弟造。

龙王庙　旧在州治西，今建于螳螂川岸上，与盐井相向。每年春秋致祭。

土主庙　“在州治前。”

晏公庙　在螳螂川岸上。

灵泉庙　在州治东北。旧大界井在庙门内。将军庙　在罗青山。世传元将军罗青与弟白及红征南战没于此，后为神。州人立庙祀之，祈祷有验。

五坛庙　在螳螂川东，遥岑楼北。

马夫人庙　在城北门内，明万历初年建。夫人生于晋永嘉二年，避兵于浙江处州府景宁县仙姑村。生即茹素，夫亡，事姑甚孝。至永嘉末年七月七日，白日飞升。县人慕其节孝，立庙祀之。明成祖初，夫人默助“靖难” 之师，敕封护国夫人。首载祀典，祈祷辄验。州守林乔松祀于家，时值州旱，林公焚檄祷于夫人，甘霖立沛州人德之，遂捐资立庙，祭祀不绝，至今碑记尚存。

文昌祠　凡二，一在州南门外，邑绅傅达建；《一》

在“州西” 华严庵侧，合邑绅士同建。

王公祠　在城内太极山麓。祀明州守王律民，今废。

锺公祠　在“元老坊右” ，祀明州守锺万璋，今废罗次县。

风云雷雨山川坛　在城南一里。

社稷坛　在城西南一里。

邑厉坛　在城北二里

城隍庙　在县左

关帝庙　在县右

土主庙　在城外西北二里。

文昌祠　在学宫右

魁神祠　在学宫左

禄丰县

风云雷雨山川坛　在城南一里。

社稷坛　在城西北一里。

邑厉坛　在城西一里

城隍庙　：在县治东。明万历间建。每岁二月十七日致祭。

土主庙　在县治东。明万历间建。

东岳庙　在县治东门外，明万历间建。

关帝庙　：在县南门外。明万历间建。每岁五月十三日致祭。

五显庙　在县西门外。明洪武间建。旧有忠节祠，因兵毁。每岁春秋，设位致祭。

文昌祠　在学宫左

魁神祠　在学宫左

昆阳州

风云雷雨山川坛　在州西一里大团山上。社稷坛　在州西二里小团山上。

州厉坛　在州西北隅

城隍庙　在州西门内，明初建。

皇清康熙三十一年二月灾，知州蒋廷铨率士民捐。

赀重建

关帝庙　在州南门外。明初建。万历中，署知州许伯衡改建。

皇清康熙元年，元江协副将王君瑞修。九年，援剿左

镇总兵官王屏藩重修

东岳庙　在州北门内

土主庙　在州东门内，元时建。

龙王庙　在州北海门村牛舌洲上。明洪武末建，敕封“总督惠济龙王。”

皇清康熙三十一年，总督范承勋、巡抚王继文临视

河道捐俸重修

八蜡庙　在州北真武山下，明时建。

黄龙庙　在州北四十里滇池西岸，明时建。

皇清康熙二十九年，商民张逢金重修。

文昌祠　凡二：一在学宫右，一在大智坊。魁神祠　在学宫左。

孝子祠　在北门外，祀孝子杜惟乔等，今废。节妇祠　在北门外，祀节妇陈氏等，今废。靖忠祠　在新城，祀乡贤李兆旗。明督学邵名世建，今废。

贞节祠　：在城内由义坊。康熙二十五年，知州唐之柏建。旌表节妇洪氏、杨氏。

圣母祠　在城隍庙之左。明时建。

皇清康熙三十一年，知州蒋廷铨重修。

易门县

风云雷雨山川坛　在县南五里。

社稷坛　在县西三里

邑厉坛　在县北五里

城隍庙　在城内

土主庙　在城内

关帝庙　在县南三里

乌龙潭庙　在县西北五十里罗衣岛。竹木阴密，水澜万顷，深莫可测，灌溉田亩。每岁春秋祀之。

文昌祠　，在县南三里。

魁神祠　在学宫西南